CELEX: C2007/056/17
Language: sk
Date: 2007-03-10 00:00:00
Title: Vec C-421/05: Rozsudok Súdneho dvora (tretia komora) z  18. januára 2007 (návrh na začatie prejudiciálneho konania, ktorý podal Rechtbank van koophandel te Brussel – Belgicko) – City Motors Groep NV/Citroën Belux NV (Hospodárska súťaž — Dohoda o distribúcii motorových vozidiel — Skupinová výnimka — Nariadenie (ES) č. 1400/2002 — Článok 3 ods. 4 a 6 — Výpoveď dohody dodávateľom — Právo obrátiť sa na nezávislého znalca alebo rozhodcu a predložiť vec vnútroštátnemu súdu — Výslovná výpovedná doložka — Súlad so skupinovou výnimkou — Platnosť dôvodov výpovede — Účinná kontrola)

10.3.2007   
            
            
               SK
            
            
               Úradný vestník Európskej únie
            
            
               C 56/10
            
         Rozsudok Súdneho dvora (tretia komora) z 18. januára 2007 (návrh na začatie prejudiciálneho konania, ktorý podal Rechtbank van koophandel te Brussel – Belgicko) – City Motors Groep NV/Citroën Belux NV
   (Vec C-421/05) (1)
   
   (Hospodárska súťaž - Dohoda o distribúcii motorových vozidiel - Skupinová výnimka - Nariadenie (ES) č. 1400/2002 - Článok 3 ods. 4 a 6 - Výpoveď dohody dodávateľom - Právo obrátiť sa na nezávislého znalca alebo rozhodcu a predložiť vec vnútroštátnemu súdu - Výslovná výpovedná doložka - Súlad so skupinovou výnimkou - Platnosť dôvodov výpovede - Účinná kontrola)
   (2007/C 56/17)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Rechtbank van koophandel te Brussel
   Účastníci konania pred vnútroštátnym súdom
   
      Žalobkyňa: City Motors Groep NV
   
      Žalovaná: Citroën Belux NV
   Predmet veci
   Návrh na začatie prejudiciálneho konania – Rechtbank van koophandel te Brussel – Výklad článku 3 ods. 6 nariadenia Komisie (ES) č. 1400/2002 z 31. júla 2002 o uplatňovaní článku 81 ods. 3 Zmluvy na niektoré kategórie vertikálnych dohôd a zosúladených postupov v sektore motorových vozidiel (Ú. v. ES L 203, s. 30; Mim. vyd. 08/002, s. 158) – Zákaz zapracovania výslovnej výpovednej doložky do koncesionárskej zmluvy na predaj motorových vozidiel, na ktorú sa má uplatniť výnimka
   Výrok rozsudku
   Článok 3 ods. 6 nariadenia Komisie (ES) č. 1400/2002 z 31. júla 2002 o uplatňovaní článku 81 ods. 3 Zmluvy na niektoré kategórie vertikálnych dohôd a zosúladených postupov v sektore motorových vozidiel sa má vykladať v tom zmysle, že skutočnosť, že dohoda, ktorá patrí do pôsobnosti tohto nariadenia, obsahuje takú výslovnú výpovednú doložku, o akú ide v konaní o veci samej, podľa ktorej má dodávateľ oprávnenie túto dohodu bez výpovednej lehoty vypovedať v prípade, že distribútor nesplnil niektorú zo svojich zmluvných povinností uvedených v tejto doložke, sama osebe neznamená, že skupinovú výnimku upravenú v článku 2 ods. 1 tejto smernice nemožno uplatniť na túto dohodu.
   
      (1)  Ú. v. EÚ C 36, 11.2.2006.